ძიაგუვენი

ძიაგუვენი (; ფინინი jiǎgǔwén) — არქაული იეროგლიფების სამკითხაო წარწერები.

ჩინური დამწერლობის წარმოშობის თარიღის შესახებ მეცნიერები სხვადასხვა აზრისანი არიან, თუმცა შანის დინასტიის პერიოდის ცხოველთა ძვლებსა და კუს ბაკნებზე შემორჩენილი უძველესი სამკითხაო წარწერები უკვე ჩამოყალიბებული დამწერლობის ნიმუშებად ითვლებიან. იმ დროს მეფეები თავიანთ ყველა მნიშვნელოვან მოვლენას მკითხაობის ცერემონიის შემდეგ იწყებდნენ. მკითხავები სპეციალური დანებით ცხოველთა ძვლებზე და კუს ბაკნებზე ამოკაწრავდნენ ტექსტს-შეკითხვებს ღმერთისადმი, შემდეგ მათ ცეცხლში ყრიდნენ და მათზე გაჩენილი ბზარების რაოდენობის მიხედვით „ამოიცნობდნენ“ ხოლმე ღვთის ნებას. „სამკითხაო წარწერები“ დაწერილია ვერტიკალურად, ზემოდან ქვემოთ; თითოეული იეროგლიფისთვის კი დამახასიათებელია მსგავსება მის მიერ გამოხატულ საგანთან.

რესურსები ინტერნეტში

 More on Oracle Bone Script, at BeyondCalligraphy.com

კატეგორია:ჩინური დამწერლობა